Diari Oficial de la Generalitat Valenciana


Sumari del DOGV 4644, del 04-12-2003 (2003/12153)

Notificació a Vicente Mena Viseras de la retirada de l'embarcació «Cristefe» del port de Cullera, per no tenir autorització d'estada.
-------------------------------------------------------------------------------------------------------------------------------------

### Dades del document

Número de DOGV
:   4644

Data del DOGV
:   04-12-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12300


Organisme emissor
:   Conselleria d'Infraestructures i Transport

Tipus de document
:   Anunci

Notificació a Vicente Mena Viseras de la retirada de l'embarcació «Cristefe» del port de Cullera, per no tenir autorització d'estada. [2003/X12833]
  
Atés que no s'ha pogut notificar a Vicente Mena Viseras en el domicili conegut per esta administració, la resolució de l'enginyer tècnic director del port de Cullera, de 6 de novembre de 2003. D'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de la citada resolució perquè el present anunci servisca de notificació de l'anterior.
  
?Servisca la present per a comunicar-li que s'ha detectat l'estada no autoritzada de l'embarcació de la qual és vosté propietari, i les dades de la qual són:
  
Dades de l'embarcació
  
Nom: Cristefe
  
Matrícula: 7a BW-1-907-36
  
Zona del port on se situa: marge dret del riu Xúquer.
  
A la vista d'açò l'informe que, d'acord amb l'article 35 de la Llei 1/1999, de 31 de març, de la Generalitat Valenciana, de Tarifes Portuàries, d'una banda, tots els servicis han de ser sol·licitats a l'administració de ports, i s'aplica tarifa doble als servicis obtinguts sense autorització, i, per una altra, que la presència d'una embarcació dins de les aigües del port que no puga ser considerada com a base o transeünt meritarà la tarifa doble de la corresponent a cent dies d'estada.
  
Atés que el procés per a l'obtenció de l'autorització d'atracada es troba establit en les normes per a la gestió d'amarraments de titularitat pública per a embarcacions esportives en els ports de gestió directa de la Generalitat Valenciana aprovades per Decret 37/2002, de 5 de març, del Govern Valencià.
  
En ús de les atribucions que em conferix en matèria d'assignació d'atracada d'embarcacions esportives la Resolució de 20 de juny de 2003, publicada, en el DOGV núm. 4538, el 7 de juliol de 2003, de delegació pel director del Centre de Desenvolupament Marítim de competències d'assignació d'atracada als ports de la Generalitat Valenciana, resolc:
  
Ordenar la retirada, en el termini màxim de 15 dies, de l'embarcació de nom Cristefe i matrícula 7a IT-7-530-65 de les instal·lacions portuàries de Cullera.
  
Si no és retirada l'embarcació, es procedirà a l'execució subsidiària per a la retirada i extracció, d'acord amb el que establix l'article 2.6 de les normes per a la gestió d'amarraments de titularitat pública per a embarcacions esportives als ports de gestió directa de la Generalitat Valenciana aprovades per Decret 37/2002, de 5 de març, del Govern Valencià.
  
Així mateix, s'incoarà expedient sancionador per la comissió d'infracció lleu de les previstes en l'article 114.1.b de la Llei 62/1997, de 26 de desembre, de modificació de la Llei 27/1992, de 24 de novembre, de Ports de l'Estat i de la Marina Mercant, el qual podrà derivar en una sanció de fins a 120.000,00 euros.
  
La present resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Esta resolució no esgota la via administrativa i en contra es pot interposar un recurs d'alçada davant del secretari autonòmic d'Infraestructures, en el termini d'un mes, comptador des de la data de notificació de la present, sense perjuí de la utilització de qualsevol altre recurs que estime oportú.
  
La qual cosa se li notifica?.
  
València, 6 de novembre de 2003.- L'enginyer tècnic, director del port de Cullera: Francisco J. Bayarri Cebrián.